Document ID: 32014R0871

PROVEDBENA UREDBA KOMISIJE (EU) br. 871/2014
оd 11. kolovoza 2014.
o smanjenju ribolovnih kvota za određene stokove u 2014. zbog prekomjernog izlova prethodnih godina
EUROPSKA KOMISIJA,
uzimajući u obzir Ugovor o funkcioniranju Europske unije,
Uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 105. stavke 1., 2. i 3.,
budući da:
(1)
Ribolovne kvote za 2013. godinu utvrđene su:
-
Uredbom Vijeća (EU) br. 1262/2012 (2),
-
Uredbom Vijeća (EU) br. 1088/2012 (3),
-
Uredbom Vijeća (EU) br. 1261/2012 (4),
-
Uredbom Vijeća (EU) br. 39/2013 (5), i
-
Uredbom Vijeća (EU) br. 40/2013 (6),
(2)
Ribolovne kvote za 2014. godinu utvrđene su:
-
Uredbom (EU) br. 1262/2012,
-
Uredbom Vijeća (EU) br. 1180/2013 (7),
-
Uredbom Vijeća (EU) br. 24/2014 (8), i
-
Uredbom Vijeća (EU) br. 43/2014 (9).
(3)
U skladu s člankom 105. stavkom 1. Uredbe (EZ) br. 1224/2009, ako utvrdi da je neka država članica prekoračila ribolovne kvote koje su joj dodijeljene, Komisija će smanjiti buduće ribolovne kvote te države članice.
(4)
Člankom 105. stavcima 2. i 3. Uredbe (EZ) br. 1224/2009 predviđeno je da se ta smanjenja provode sljedeće godine ili sljedećih godina primjenom odgovarajućih faktora množenja utvrđenih u toj Uredbi.
(5)
Određene države članice prekoračile su svoje ribolovne kvote za 2013. godinu. Stoga je zbog prekomjernog izlova stokova primjereno smanjiti ribolovne kvote koje su im dodijeljene u 2014. i, prema potrebi, u sljedećim godinama.
(6)
S obzirom na to da je Danska u 2013. izlovom prekoračila svoj ukupni dopušteni ulov hujica u vodama Unije u područjima gospodarenja 2 i 4 potrebno je provesti smanjenja. Godine 2014. dopušten je minimalni ulov hujice u tim vodama kako bi se nadzirao razvoj stoka i oporavak lokalnih populacija. Međutim, navedenim smanjenjima nije moguće održati sustav nadzora za gospodarenje hujicama koji preporučuje Međunarodno vijeće za istraživanje mora (ICES). Stoga bi smanjenja kvota koje je Danska zbog prekomjernog izlova prekoračila u 2013. u tim područjima trebalo provesti za područje gospodarenja hujicama 3.
(7)
Španjolska je 2012. prekoračila svoju kvotu za škampe u zonama IX. i X. i u vodama EU-a u području CECAF-a 34.1.1 (NEP/93411). Smanjenje od 75,45 tona koje je iz toga proizašlo primjenjivalo se 2013. i na zahtjev Španjolske raspoređeno je na tri godine s početkom 2013. Preostalo godišnje smanjenje španjolske kvote za stok NEP/93411 iznosi 25 tona u 2014. i 19 tona u 2015., ne dovodeći u pitanje bilo koju daljnju prilagodbu kvote.
(8)
Provedbenom uredbom Komisije (EU) br. 770/2013 (10) i Provedbenom uredbom Komisije (EU) br. 1402/2013 (11) predviđena su smanjenja ribolovnih kvota za određene zemlje i vrste u 2013. godini. Međutim, kod nekih su država članica smanjenja koja su se trebala primijeniti za neke vrste bila viša nego kvote koje su im 2013. bile na raspolaganju te se stoga nisu mogla provesti u cijelosti te godine. Kako bi se osiguralo da se u takvim slučajevima smanjenje za odgovarajuće stokove provede u cijelosti, preostale količine trebale bi se uzeti u obzir pri određivanju smanjenja kvote za 2014. i, prema potrebi, kvota za sljedeće godine.
(9)
Smanjenja ribolovnih kvota, kako su previđena ovom Uredbom, potrebno je primjenjivati ne dovodeći u pitanje smanjenja primjenjivih na kvote za 2014. u skladu s Uredbom Komisije (EU) br. 165/2011 (12) i Provedbenom uredbom Komisije (EU) br. 185/2013 (13).
(10)
Budući da se kvote izražavaju u tonama ili komadima, smanjenja se zaokružuju na sljedeći niži broj tona ili komada, a količine manje od jedne tone ili jednog komada se ne razmatraju.
DONIJELA JE OVU UREDBU:
Članak 1.
1. Ribolovne kvote utvrđene uredbama (EU) br. 1262/2012, (EU) br. 1180/2013, (EU) br. 24/2014 i (EU) br. 43/2014 za 2014. godinu smanjuju se kako je utvrđeno u Prilogu ovoj Uredbi.
2. Stavak 1. primjenjuje se ne dovodeći u pitanje smanjenja predviđena Uredbom (EU) br. 165/2011 i Provedbenom uredbom (EU) br. 185/2013.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. kolovoza 2014.

Labels: 20
6